
 ASOCIAŢIA JUDEŢEANĂ DE FOTBAL CARAŞ-SEVERIN      
320086, Lupac , primărie corp A2
  tel/fax 0255-210807; web: www.frf-ajf.ro; ajf_cs@yahoo.com
_________________________________________________________________________________              

REGULAMENTUL COMPETIȚIEI CAMPIONATUL – U17 JUDEȚEAN
(jucători născuți după 01.01.2010) ediția 2026 – 2027
1. COMPETENȚE DE ORGANIZARE
AJF Caraș-Severin organizează etapa / faza județeană a competiției.
FRF organizează prin Departamentul Competiții, Biroul Copii și Juniori etapa regională a competiției.
2. PARTICIPANȚI
În campionatul județean organizat de AJF Caraș-Severin participă toate entitățile sportive afiliate la Asociația Județeană de Fotbal Caraș-Severin, care solicită înscrierea în campionat, acceptând, totodată, respectarea și aplicarea prezentului regulament.
Echipele care doresc să participe în Campionatul U17 Județean – Național sunt obligate să solicite în scris, AJF Caraș-Severin, înscrierea în competiție. 
Echipele de seniori participante în campionatul Ligii a 4-a AJF Caraș-Severin au obligativitatea de a participa cu o echipă de juniori în campionatul județean U17 AJF Caraș-Severin. 
AJF Caraș-Severin competent teritorial verifică îndeplinirea condițiilor de participare și stabilește datele limită de înscriere stabilie de către Departamentul Competiții AJFCS și aprobate de către Comitetul Executiv și Adunarea Generală Ordinară din 17 august 2026. 
AJF Caraș-Severin organizează competiția pe teritoriul județului său etapa județeană a competiției Campionatul U17 Județean și are obligația de a transmite Departamentului Competiții, Biroul Copii și Juniori al FRF până la 30 septembrie 2026 tabelul cu echipele care participă în această competiție la nivel județean.
Asociațiile/Cluburile sportive participante sunt obligate să respecte în totalitate următoarele condiții
• să aibă angajați antrenori calificați care să dețină minimum licența C – UEFA, valabil pentru competiâiile din jurisdicția AJF Caraș-Severin.
• să respecte statutul, regulamentele şi deciziile luate de către comisiile AJF Caraș-Severin, respectiv FRF în cazul calificării la zona regională.
• să dețină în calitate de proprietar (sau să aibă contract de închiriere pentru anul competițional 2026 – 2027) un teren omologat de către AJF / FRF / LPF în aceeași localitate în care clubul își are sediul social conform ROAF-AJFCS.
Cluburile organizatoare răspund de ordinea și securitatea participanților la competițiile organizate de către AJF / FRF. Operațiunile privind transferurile jucătorilor juniori eligibili se pot efectua în perioadele de transfer anuale aprobate de către Comitetul Executiv al Asociației Județene de Fotbal Caraș-Severin.
AJF / FRF nu poate fi făcută răspunzătoare de nici o accidentare suportată de un jucător, oficial sau suporter, de nici o pagubă suferită de către o persoană fizică, un club sau asociație sportivă.
Se califică în etapele superioare ale competiției, organizate de FRF, echipa
campioană județeană AJF Caraș-Severin. 
Echipa campioană trebuie să dețină certificat fiscal pe zero emis de trezorier AJF Caraș-Severin și să aibă toate vizele medicale în scadență emise de cabinet de medicină sportivă județeană. Numele echipelor calificate vor fi transmise, de către AJF - uri, la Departamentul Competiții, Biroul Copii și Juniori până la data de 23 mai 2027, la adresa de mail competiții.juniori@frf.ro
3. DREPTUL DE JOC, NUMĂRUL JUCĂTORILOR ȘI DURATA JOCULUI
Au drept de joc în Campionatul U17 Județean ediția 2026 – 2027, jucătorii juniori născuți în anul 2010 și mai tineri.
Un joc se dispută între două echipe compuse fiecare din cel mult 11 jucători, dintre care unul este portar. 
Durata unui joc este de 90 de minute, împărțit în două reprize egale a câte 45 de minute, cu o pauză care nu va depăși 15 minute.
Maximum 20 de jucatori pe raportul de joc.
Pe toată durata jocului se pot efectua cel mult 9 înlocuiri de jucători (pentru fiecare echipă VALABIL DOAR FAZA JUDEȚEANĂ), cu mențiunea că acestea pot fi făcute în maximum trei opriri ale jocului.
Dacă ambele echipe efectuează în acealași timp schimbare, se consideră oprire a jocului pentru fiecare echipă. Nu este considerată oprire a jocului pauza dintre cele două reprize ale timpului regulamentar de joc.
Identificarea jucătorilor juniori în competiția rezervată U17 se face pe baza carnetului de legitimare/cardurilor (asociere echipe seniori – cu activitate exclusivistă de copii și junori) și a cărții de identitate sau pașaportului în original sau a fotocopiilor cărtii de identitate vizate cu stampilă de către Comisia Competitii a AJF Caraș-Severin. Nu se admit fotocopii ale documentelor CI/pașaport în format electronic!
Avertismentele (cartonașele galbene) acumulate în prima fază a competiției (faza județeană) NU vor fi preluate în etapele regionale ale competiției.
4. TERENUL DE JOC
Suprafața terenului de joc
Terenul de joc trebuie să fie o suprafață de joc în totalitate naturală / artificială, omologat AJF CS conform ROAF-AJF Caraș-Severin.
5. ASISTENȚA MEDICALĂ și AVIZUL MEDICAL
La jocurile din etapa județeană atât asistența medicală cât și viza medicală vor fi în conformitate cu ROAF AJF Caras-Severin.
Nerespectarea dispoziţiilor cu privire la legitimarea şi transferarea jucătorilor, viza anuală şi viza medicală atrage aplicarea sancţiunilor regulamentare.
Viza medicală va conține două date calendaristice, cea a efectuării controlului
medical respectiv data scandeței acestuia. Pentru echipele de juniori U17 viza
medicală poate fi va fi aplicată atât de către cabinetul de medicină sportivă sau de către medicul de familie al jucătorului, după caz.
În situaţia, în care echipa de juniori devine campioană judeţeană, aceasta se spune prevederilor Regulamentelor Naţionale specifice campionatelor de juniori, privind emitentul și valabilitatea vizei medicale. Viza medicală va conține două ștampile, cea a unității sanitare (spital, cabinet medical, etc.) respectiv parafa medicului.
La toate jocurile din etapa județeană și regională, asistența medicală la teren va fi asigurată de către organizatori.
Cluburile/asociaţiile sportive sunt obligate să asigure asistenţa medicală pe toată durata desfăşurării jocurilor pe care le organizează, astfel:
a) la jocurile de juniori U17 din competiţiile aflate sub egida AJF CARAS-SEVERIN, obligatoriu cu medic sau asistent medical, acesta din urmă cu delegaţie de la Cabinetul de Medicină Sportivă; 
La toate jocurile din campionatele de juniori, jocurile pot începe numai dacă la teren sunt prezenţi medicul/asistentul medical.
 La toate jocurile, asistentul medical delegat va prezenta o delegaţie eliberată de organul sanitar competent, precum şi un act de identitate, această persoană fiind recunoscută drept cadrul medical delegat. În cazul în care, din motive obiective, asistentul medical delegat nu a ridicat delegaţia eliberată de organul medical competent, prin excepţie se admite ca arbitrul să decidă începerea jocului pe baza legitimaţiei de serviciu eliberată de unitatea sanitară, prezentată de asistentul medical. În acest caz, arbitrul va înscrie în raportul de arbitraj numele şi prenumele asistentului medical, numărul, data şi unitatea medicală care a eliberat legitimaţia.
Pentru disputarea unui joc oficial, organizatorul este obligat să asigure prezenţa la teren a unei autosanitare şi a unui autoturism sau a două autoturisme (pe care să fie inscripţionată o cruce roşie pe fond alb). Aceste mijloace de transport, ale căror numere de înmatriculare vor fi înscrise în raportul de arbitraj, trebuie să stea la dispoziţie, în incinta sau în imediata apropiere a terenului, pe toată durata jocului. Arbitrul este obligat să verifice respectarea acestei condiţii, înainte de începerea jocului şi, ulterior, până la terminarea jocului, potrivit dispoziţiilor prezentului regulament.
Arbitrii jocurilor sunt obligaţi să nu înceapă jocul în cazul în care cadrul medical delegat să asigure asistenţa medicală nu se prezintă la teren în maxim 30 minute de la ora stabilită pentru începerea jocului şi să nu continue jocul dacă asistenţa medicală nu este asigurată pe toată durata desfăşurării lui, potrivit dispoziţiilor regulamentului AJF Caraș-Severin.
 ATENȚIE – Pentru etapa regională, avizul medical pe legitimațiile de joc este permis (este valabil) numai de la Policlinica (cabinetul) pentru Sportivi.
6. SISTEMUL DE DESFĂȘURARE
Sistemul de desfășurare al competiției va avea următoarele etape:
6.1. Etapa I – CAMPIONATUL U17 – JUDEȚEAN AJF Caraș-Severin se desfășoară în perioada 6-7 Septembrie 2026 – 22 mai 2027.
Participă un  număr de 10 echipe înscrise în campionatul județean AJF Caraș-Severin. Campionatul se desfășoară în sistem Tur- Retur, urmată de un play-off la care participă primele patru echipe, sistem tur-retur. Echipele clasate pe locurile 5-10 vor participa la play-stay, un tur. Se asigură astfel formatul de competiție pentru asigurarea numărului minim de 22 de meciuri obligatorii prevăzut în ROAF. 
Reiterare. Campionatul se va desfășura în sistem un tur / un retur de campionat, urmat de play-off și play-stay și play-out, astfel:
Cu primele patru echipe care vor juca în sistem tur-retur – play-off
Cu echipele clasate pe locurile 5- 10  în sistem tur-retur – play-stay
Notă: Locul din clasament este dat de numărul aferent din tabela Berger de 4 echipe. Ex. echipa clasata pe locul 3 – are numărul 3 pe tabela Berger din play-off. Echipa de pe locul 5 are numărul 1 pe Tabela Berger de 4 din play-stay, etc.   
Echipa clasată pe locul unu la finele campionatului este declarată campioană județeană. În situația în care la finalul etapei regulare două sau mai multe echipe se află la egalitate de puncte, departajarea acestora se va face conform criteriilor definite în ROAF-AJFCS.
Dacă două sau mai multe echipe acumulează acelaşi număr de puncte după ce au jucat toate meciurile programate în campionat, clasamentul se va stabili pe baza aplicării, în ordine, a următoarelor criterii: 
a) numărul mai mare de puncte obţinute în jocurile directe disputate între echipele aflate la egalitate de puncte; 
b) golaverajul mai bun în jocurile directe; 
c) numărul mai mare de goluri marcate în jocurile directe;
d) golaverajul general mai bun (diferenţa între golurile marcate şi primite în toate jocurile din campionat);
e) numărul mai mare de goluri marcate în toate jocurile de campionat.
f) dacă egalitatea se menține, se va disputa un meci de baraj, dacă se decide campioana. 
Pentru a fi declarată eligibilă pentru participarea în Etapa Regională, campioana județeană U 17 AJF Caraș-Severin trebuie să dețină certificat fiscal pe zero eliberat de trezorier AJF Caraș-Severin până  la data de 21 mai 2027. În caz contrar, echipa campioană va fi stabilită de către Comitetul de Urgență/ Executiv al AJF Caraș-Severin în baza referatului întocmit de către Comisia Competiții.    
6.2. Etapa II – Etapa Regională U17 - JUDEȚEAN 24 mai 2027 – 20 iunie 2027
Participă echipele câștigătoare ale campionatelor județene pentru juniorii U17.
Condițiile de paricipare sunt cele prevăzute în Regulamentul Campionatului Județean U17 aprobat de FRF. 
Respectând noua viziune dinamică a fotbalului românesc la nivel regional, în conformitate cu ședința Comitetului Executiv al FRF din 15 martie 2024 și ținând cont de necesitatea de a avea 6 județe în fiecare regiune, se împart cele 42 de Asociații Județene de Fotbal, rezultând  7 regiuni: prevăzute în Regulamentul Campionatul U17 Județean emis de către FRF și postat pe siteul federației.
Pentru fiecare regiune în parte, se vor împarți prin tragere la sorți cele 6 echipe reprezentante de județ în 2 grupe a câte 3 echipe, urmând ca acestea să joace fiecare cu fiecare un meci, rezultând astfel 3 meciuri în fiecare grupa. Pentru programarea meciurilor se va folosi tabela Berger de 4, echipele primind numărul corespunzător în funcție de ordinea extragerii din urnă. Câștigătoarele grupelor vor juca finala regiunii, iar echipa câștigătoare va primi trofeul de câștigător pentru regiunea respectivă.
7. COMPETENȚELE COMISIILOR AJF și FRF
Comisia Competiții AJF Caraș-Severin răspunde răspunde de organizarea Competiției  U17 Județean AJF Caraș-Severin, sezonul 2026 – 2027.
Comisia Județeană a Arbitrilor răspunde de delegarea arbitrilor la etapele Competiției Campionatului U17 Județean AJF Caraș-Severin, sezonul 2026 – 2027.
Comisia de Disciplină și Etică a AJF Caraș-Severin judecă toate cazurile din faza județeană în care este încălcat Regulamentul Disciplinar și toate cauzele în care nu se respectă ROAF-AJF CS.
Departamentul Competiții, Biroul Copii şi Juniori răspunde de organizarea Competiției Campionatului U17 Județean (regională) sezonul 2026 – 2027.
Comisia Centrală a Arbitrilor răspunde de delegarea arbitrilor la etapele Competiției Campionatului U17 Județean (regională) sezonul 2026 – 2027.
Comisia de Disciplină și Etică a FRF judecă toate cazurile începând cu etapa regonală în care este încălcat Regulamentul Disciplinar și toate cauzele în care nu se respectă ROAF.
8. DISPOZIŢII ECONOMICE
Cheltuielile de cazare, masă și transport sunt suportate de fiecare club în parte pentru echipa proprie. De asemenea, indemnizațiile de arbitraj și observare sunt suportate de către echipele participante în competiție pentru fiecare joc în organizare proprie. 
Pentru a fi declarată eligibilă pentru participarea în Etapa Regională, campioana județeană U 17 AJF Caraș-Severin trebuie să dețină certificat fiscal pe zero eliberat de trezorier AJF Caraș-Severin până  la data de 21 mai 2027. 
9. DISPOZIŢII FINALE
Competiția U17 Județean se dispută în conformitate cu dispoziţiile prevăzute în ROAF-AJFCS . Situaţiile neprevăzute vor fi soluţionate într-o manieră definitivă și irevocabilă de Comisia de Disciplină și Etică a AJFCS.
Dreptul de proprietate al AJF/FRF asupra competițiilor de juniori:
AJF Caraș-Severin la nivel județean și Federaţia Română de Fotbal începând cu faza regională sunt proprietarii drepturilor de exploatare a competițiilor pe care le organizează. Toate jocurile organizate în cadrul competițiilor oficiale de juniori nu pot fi difuzate audiovizual (televiziune, telefonie mobilă, internet etc.) fără acordul AJFCS/FRF, după caz. Drepturile de exploatare a jocurilor din cadrul campionatelor oficiale nu se pot efectua fără consimțământul prealabil și expres al FRF.
Prezentul regulament se completează în mod corespunzător cu dispozițiile Regulamentului de Organizare a Activității Fotbalistice, Regulamentului Disciplinar, Regulamentului privind Statutul și Transferul Jucătorilor, Legilor Jocului pentru fotbal în 11 și a altor norme specifice activității competiționale, după caz.
NOTĂ: Datele de desfășurare a etapelor pot fi modificate în funcție de  de examenele MEC și structura anului școlar 2026 – 2027.
Dacă există omisiuni în acest regulament, organismele de luare a deciziei vor lua hotărârea în concordanță cu prevederile regulamentelor AJFCS/FRF în vigoare.
Comisia Competiții AJF Caraș-Severin
____________________________________________________________________________________________________________________
Acest document este proprietate a Asociaţiei Judeţene de Fotbal Caraş-Severin. Utilizarea fără acordul scris al proprietarului nu este permisă.

